Hertug av Norfolk

thumb
Hertug av Norfolk er den fremste hertugtittelen i England. Hertugen er også jarl av Arundel, som er den fremste jarletittelen. Han er også Earl Marshal og Hereditary Marshal of England. Slektens sete er Arundel Castle i Sussex, selv om tittelen refererer til Norfolk. Historisk har hertugene vært katolikker, også etter reformasjonen, og i tiden hvor katolisisme var forbudt ble de regnet som recusanter. 

Den nåværende hertugen er Edward Fitzalan-Howard, 18. hertug av Norfolk.

Historie

Før hertugtittelen ble opprettet fants det en jarl av Norfolk. Den første var Roger Bigod, som døde i 1107. Linjen døde ut i 1307 med Roger Bigod, 5. jarl av Norfolk. Titlene og eiendommene ble underlagt kronen. Edvard II utnevnte så i 1312 sin bror Thomas av Brotherton til jarl. Tittelen gikk videre til hans datter Margaret, og så til hennes barnebarn Thomas de Mowbray.

I 1397 ble Thomas de Mowbray elevert til hertug, og fikk titlene og eiendommene som hadde tilhørt Bigodslekten, inkludert Earl Marshal. Hans bestemor Margaret var i live, og fikk rett til å bruke hertuginnetittel. 

Mowbrayslekten hadde tittelen frem til 1476. Da døde John de Mowbray, den fjerde hertugen, uten mannlige arvinger. Hans eneste arving var den tre år gamle Anne de Mowbray. Da hun var fem år gammel, ble hun gift med den fire år gamle Richard av Shrewsbury, 1. hertug av York, som var sønn av Edvard IV. De var gift inntil hun døde åtte år gammel.

I henhold til ekteskapsavtalen arvet Richard eiendommene til Mowbrayslekten, og ble utnevnt til hertug av Norfolk. Da Edvard IV døde i 1483 ble hans barn erklært for å være uektefødte, og Richard ble plassert i Tower of London sammen med sin bror av Rikard III. De ble høyst sannsynlig myrdet i løpet av noen måneder. 

John Howard hadde støttet Rikard IIIs tronkrav, og ble belønnet med hertugdømmet i 1483. Dette var den tredje og siste opprettelsen.

Plikter og titler

I tillegg til å være hertug av Norfolk har tittelinnehaveren også det arvelige embetet Earl Marshal, som medfører ansvar for å organisere visse spesielle begivenheter, blant annet den formelle åpningen av parlamentet. Med unntak av noen korte perioder hvor embetet var stilt i bero, har Howardslektene hatt hånd om det. Earl Marshal er den eneste av to arvelige embeter som under House of Lords Act 1999 gir automatisk rett til å møte i parlamentet uten å måtte velges av de andre medlemmene av høyadelen. Som Earl Marshal er han også leder for College of Arms, som regulerer bruk av heraldiske våpen i Storbritannia. 

De subsidiære titlene hertugen har er:

Jarl av Arundel (1433)
Jarl av Surrey (1483)
Jarl av Norfolk (1644)
Baron Beaumont (1309)
Baron Maltravers (1330)
Baron Clun
Baron Fitzalan (1627)
Baron Howard of Glossop (1869)

Alle disse titlene er i engelske, unntatt baron Howard of Glossop som er en høyadelstittel i Det forente kongerike. Hertugens eldste sønn og arving bærer ærestittelen jarl av Arundel og Surrey. 

Gjennom tittelen Baron Clun har slekten fått Clun Castle i Shropshire; slottet ligger i ruiner. Ved siden av dette og det tidligere nevnte Arundel Castle har slekten også hatt residens i Framlingham Castle, Bungay Castle og Carlton Towers.

Hertuger

Første opprettelse - 1397

TittelinnehaverFødtTildeltDødAnnetThomas de Mowbray, 1. hertug av Norfolk136513971399Inndratt 1399Margaret, hertuginne av NorfolkCa. 132013971398Suo iure hertuginne for livstid fra 1397John de Mowbray, 2. hertug av Norfolk139214251432Tittelen gitt tilbake 1425John de Mowbray, 3. hertug av Norfolk141514321461John de Mowbray, 4. hertug av Norfolk144414611476

Andre opprettelse - 1481

TittelinnehaverFødtTildeltDødAnnetRichard av Shrewsbury, 1. hertug av York147314811483?

Tredje opprettelse - 1483

TittelinnehaverFødtTildeltDødAnnetJohn Howard, 1. hertug av Norfolk143014831485Inndratt 1485Thomas Howard, 2. hertug av Norfolk144315141524Tittelen gitt tilbake 1514Thomas Howard, 3. hertug av Norfolk147315241554Inndratt 1547, tilbakeført 1553Thomas Howard, 4. hertug av Norfolk153615541572Inndratt 1572Thomas Howard, 5. hertug av Norfolk162716601677Tilbakeført 1660Henry Howard, 6. hertug av Norfolk162816771684Henry Howard, 7. hertug av Norfolk165516841701Thomas Howard, 8. hertug av Norfolk168317011732Edward Howard, 9. hertug av Norfolk168517321777Charles Howard, 10. hertug av Norfolk172017771786Charles Howard, 11. hertug av Norfolk174617861815Bernard Edward Fitzalan-Howard, 12. hertug av Norfolk176518151842Henry Fitzalan-Howard, 13. hertug av Norfolk179118421856Henry Fitzalan-Howard, 14. hertug av Norfolk181518561860Henry Fitzalan-Howard, 15. hertug av Norfolk184718601917Bernard Marmaduke Fitzalan-Howard, 16. hertug av Norfolk190819171975Miles Francis Stapleton Fitzalan-Howard, 17. hertug av Norfolk191519752002Edward Fitzalan-Howard, 18. hertug av Norfolk19562002–

Arvingen til tittelen er Henry Fitzalan-Howard, jarl av Arundel og Surrey.

Norfolk